จับตาจีดีพีไทยและรายงานปรุชุมเฟด
สายงานธุรกิจตลาดทุน ธนาคารกสิกรไทย คาดว่าเงินบาทจะเคลื่อนไหวระหว่าง 32.80-33.10 ในสัปดาห์นี้ โดยแนวโน้มการเคลื่อนไหวของค่าเงินทั่วโลกยังถูกกำหนดด้วยการแข็งค่าของเงินเป็นสำคัญ โดยนับตั้งแต่วันที่ 22 ต.ค.เป็นต้นมา ซึ่งเป็นสัปดาห์ที่ธนาคารกลางสหรัฐ (เฟด) ประกาศยุติมาตรการกระตุ้นเศรษฐกิจ (Quantitative Easing) เห็นเงินบาทอ่อนค่าลงอย่างต่อเนื่องจาก 32.23 มาที่ 32.85 ณ วันที่ 14 พ.ย. เนื่องจากนักลงทุนหันมาคาดการณ์ถึงช่วงเวลาที่เฟดจะปรับขึ้นดอกเบี้ยนโยบายครั้งแรก ซึ่งในสัปดาห์นี้ปัจจัยดังกล่าวจะยังคงอยู่ในความสนใจของนักลงทุน เนื่องจากจะมีการเผยแพร่รายงานการประชุมของเฟดเมื่อเดือน ต.ค.ออกมา ซึ่งจะฉายภาพให้เห็นว่าคณะกรรมการนโยบายการเงินมีความกังวลต่อปัจจัยใดบ้าง และภาวะเศรษฐกิจสหรัฐ มีความแข็งแกร่งเพียงพอต่อการปรับขึ้นดอกเบี้ยหรือไม่
17 พ.ย. 2557

สายงานธุรกิจตลาดทุน ธนาคารกสิกรไทย คาดว่าเงินบาทจะเคลื่อนไหวระหว่าง 32.80-33.10 ในสัปดาห์นี้ โดยแนวโน้มการเคลื่อนไหวของค่าเงินทั่วโลกยังถูกกำหนดด้วยการแข็งค่าของเงินเป็นสำคัญ โดยนับตั้งแต่วันที่ 22 ต.ค.เป็นต้นมา ซึ่งเป็นสัปดาห์ที่ธนาคารกลางสหรัฐ (เฟด) ประกาศยุติมาตรการกระตุ้นเศรษฐกิจ (Quantitative Easing) เห็นเงินบาทอ่อนค่าลงอย่างต่อเนื่องจาก 32.23 มาที่ 32.85 ณ วันที่ 14 พ.ย. เนื่องจากนักลงทุนหันมาคาดการณ์ถึงช่วงเวลาที่เฟดจะปรับขึ้นดอกเบี้ยนโยบายครั้งแรก ซึ่งในสัปดาห์นี้ปัจจัยดังกล่าวจะยังคงอยู่ในความสนใจของนักลงทุน เนื่องจากจะมีการเผยแพร่รายงานการประชุมของเฟดเมื่อเดือน ต.ค.ออกมา ซึ่งจะฉายภาพให้เห็นว่าคณะกรรมการนโยบายการเงินมีความกังวลต่อปัจจัยใดบ้าง และภาวะเศรษฐกิจสหรัฐ มีความแข็งแกร่งเพียงพอต่อการปรับขึ้นดอกเบี้ยหรือไม่ 
นอกจากนี้ จะมีการเผยแพร่ตัวเลขดัชนีผู้จัดการฝ่ายจัดซื้อ (PMI) เบื้องต้น ทั้งภาคการผลิตและภาคบริการ ของประเทศหลักๆ ทั่วโลกออกมาอีกด้วย ซึ่งเป็นเครื่องชี้นำกิจกรรมทางเศรษฐกิจของประเทศต่างๆ ว่าดีขึ้นหรือแย่ลงกว่าเดิม
ดังนั้น นอกจากจะได้ภาพเศรษฐกิจสหรัฐเพิ่มเติมจากเฟดแล้ว จะได้เห็นภาพเศรษฐกิจโลกมาเปรียบเทียบกันด้วย หาก PMI ของประเทศหลักต่างๆ ออกมาแย่กว่าคาด อาจส่งผลให้เงินเหรียญสหรัฐปรับแข็งค่าขึ้นต่อได้ 
ปัจจัยที่สำคัญที่สุดของเงินบาท คือ รายงานตัวเลขจีดีพีไตรมาส 3 ของไทยที่จะออกมาในวันจันทร์นี้ ซึ่งนักวิเคราะห์ส่วนใหญ่คาดว่าจะขยายตัวได้ดีขึ้นกว่าไตรมาสก่อนที่ 1.0% เมื่อเทียบกับปีก่อน จาก 0.40% ในไตรมาส 2